**ՃԻՔԿՈՆ / Հայ ժողովրդական հեքիաթներ, Հատոր VIII / Գուգարք (Լոռի), Լոռու բարբառ (խոսվածք)**

Ասըմ ա, ասավ՝ մի քիր ու ախպեր են ըլըմ, շատ էլ քյասիբ են ըլրմ։ Դրանք բազարի կշտին մի ֆողե տուն են ունենըմ, քիրը տանը կենըմ ա, ախպերը գնըմ ա ծմակիցը շլակով փետ ա բերըմ, ծախըմ ա, յոլա են գնըմ։

Օրի մի օրն էլ գնըմ ա ծմակը մը փետն անըմ, շլակըմ, գալիս ա հասնըմ մի թալա, դրա ընգաճովը մի ձեն ա ընգնըմ. «Ինձ տանողն էլ ա փոշման՝ թողողն էլ»։

Գնըմ ա տենըմ՝ մի իսանի չոր կարկաժ ա վեր ընգած։

Ասըմ ա.— Ի՞նչ անեմ, ինչ չանեմ, ոնչ տանիմ, ոնչ թողամ, լավն էն ա էս փետը վրեն վառեմ, թողամ գնամ։ Դա էդ փետը վրեն վառըմ ա, բիրադի կարկաժի հետ մոխիր ա անըմ, թողըմ ա գնըմ տուն։

Քիրն ասըմ ա.— Ախպեր, խի՞ չես փետ բերել, բա էքուց ի՞նչ տինք ուտիլ։

Ասըմ ա.— Հիվանդ էի, կարացի ոչ բերեմ։

Էքսի օրը եդ գընըմ ա ծմակը, փետը կապըմ ա, շլակըմ, գալիս ա հասնըմ էն թալեն, ասըմ ա.— Հլա տենամ ինչ ա դառել։

Փետի ծերով խառնըմ ա, տենըմ ա միջին մի կանանչ հուլունք։ Հուլունքը վեր ա ունըմ, գցըմ բլզի ծոցաջեբը, փետը շլակըմ ա, գալի տուն։

Անց ա կենըմ մխելի վախտ, մի օր էլ քվորն ասըմ ա. — Շորերս լվա, գնալ տեմ նոքարութին անիլ, բալի մի քանի խան հատիկ տան՝ ցանեմ, թե չէ սհե ապրիլ չի իլիլ:

Քիրը ծորերը լվանալիս տեղը տենըմ ա, որ ախպոր ջեբըմը մի սիրուն հուլունք կա։ Էն հատաղ մաջալ չի ունենըմ հուլունքն ուրիշ տեղ պհե, գցըմ ա բերանը, որ լիզվի տակին պհե։ Շորերը լվանալիս տեղը ոնց ա ըլըմ հուլունքը մի ղափիլ կուլ ա գնըմ: Էլ ախպորը բան չի ասըմ, շորերը լվանըմ ա, տալի իրան, ախպերը գնըմ ա նոքարութենի:

Շատ ա անց կենըմ, թե քիչ, ախպերը հատիկը շլակած եդ ա գալի, գալիս ա տենըմ քիրն էրկու ֆոքիս ա:

Ասըմ ա.— Այ քիրա, բա ես նոքարութենով, դռնե֊դուռն ընգնելով մեր գլուխը պհեմ, դու տհենց բան անե՞ս։

Քիրն օրթում կրակն ա ընգնըմ, ասըմ ա.— Ես օքմու էրես չեմ տեհել, մենակ քու ջեբիցը սհե-սհե մի հուլունք լեզվիս տակին պհեցի, որ կորչի ոչ, մի ղափիլ կուլ գնաց:

Ըստի նոր ախպերը մատը կծըմ ա, հմա բան չի ասըմ: Գընըմ ա հրեվանիցը մի լուձ եզն ա ուզըմ, չութը լձըմ ա, գնըմ ա ֆողը վարելու, որ բերածը շատանա մի քանի խան հատիկը ցանե։

Էդ սրըմն էլ քվոր վադեն ա ըլըմ, խտոր ա ընգնըմ, մի տղա բերըմ:

Տղեն դեռ ըրորոցումը չեն դրած ըլըմ, ասըմ ա.— Նանի, հաց տու քեռու հմար տանիմ։

Մերը վրեն չրանըմ ա, հմա տատմերը մի փեշկըրի միջի հացը կապըմ ա, տալի ձեռը։

Դա գնըմ ա հասնըմ քեռու ֆողը, ձեն ա տալի.— Քեռի՜, հաց եմ բերել, արի կի։

Հմա դա ակոսի միջին կաղնել ա, ըրևըմ չի։

Քեռին ասըմ ա.— Էս ի՞նչ բան ա, ստաներոց եմ ելել, ի՞նչ ա, ինձ հմար ո՞վ տի հաց բերիլ։

Եդո եզնիքը վեր ա թողըմ, որ բան ա, թե ստանա ըլի, ինքը կփախչի, եզնիքը լծած չի մնան։

Ասըմ ա.— Ո՞վ ես, մի բան ծուլ արա, տենամ ո՞րդի ես։

Դա մի կտոր ֆող ա ծուլ անըմ, քեռին տենըմ ա, որ իրա ֆողի միջին ա։ Սիրտ ա անըմ, գնըմ ա տենըմ, որ մի ըրեխա իրանց փեշկրըմը հաց փթաթած, ձեռին կաղնած ա։

Ասըմ ա.— Էդ ո՞ւմ տղեն ես։

Ասըմ ա.— Քու քվոր տղեն եմ։

Եդ մատը կծեց, բան չի ասավ։ Հացը կերավ պրծավ, վե կացավ եզնիքը լծեց, որ վարն անե։

Ըրեխեն ասավ.— Քեռի, ես եզնիքը կքշեմ։

Նստեց լձանը, եզնիքը քշեց, որ հասավ ֆողի ծերն ու աչող հոք արավ, քեռին ասավ.— Ղոչաղ Ճիքկո։

Հտիան անըմը կպավ «Ճիքկո»։

Ֆողը վարեցին, ցանեցին, տափեցին, պրծան, էկան հասան գեղի ղրաղը, Ճիքկոն ասավ.— Քեռի, դու չութը տար տուն, ես էս ըրեխանց հետ խաղ տիմ անիլ։

Քեռին չութը տանըմ ա տուն, ինքը ըրեխանց հետ խաղ ա անըմ։ Խաղալու վախտը տենըմ ա, որ էրկու սև ձիավոր են գալի։

Ըրեխանց միջից ջգվըմ ա, գնըմ ա դրանց ըղաքին կանգնըմ, ասըմ.— Ես գիտեմ, թե դուք ուր եք գնըմ։

Ասըմ են.— Ո՞ւր ենք գնըմ։

Ասավ.— Թաքավորն էրազ ա տեհել, դուք գնըմ եք Ղուռանին բերեք, որ դա էրազը բաց անի, հմա նա կարալ չտի, էդ էրազը մենակ ես կարամ բաց անեմ։

Ասավ ու դոշին ձեռով տվուց։

Ասին.— Անըմըդ ի՞նչ ա։

Ասավ.— Իմ քեռին ինձ Ճիքկո ասավ, էդ էլ ինձ կպավ։

Նրանք բանի տեղ չի դրին, ծիծաղեցին, թողին գնացին։ Գնացին Ղուռանին տարան, հմա կարաց ոչ էրազը բաց անի։

Ասին.— Թաքավորն ապրած կենա, փլան տեղը մի ըրեխա սհե բան ասավ։

Ասավ.— Գնացեք էդ ըրեխին բերեք։

Գնացին Ճիքկոյին տարան թաքավորի կուշտը։

Թաքավորն ուզեց երազը պատմե, ոնց որ Ղուռանին էր պատմել, հմա Ճիքկոն ասավ.— Ես քո երազը գիտեմ, պետկը չի, դու էրազըմըդ տեհել ես, որ քու պալատի գլխովը կանանչ ու կարմիր ա անց կացել, պալատիդ ղրաղնըմը ծառեր ա ցանել։

Մի հատ շամփուր ուզեց, մի հատ բահ, մի հատ էլ մշակ։

Գնաց դուս մի տեղ շամփրով տվուց, մշակին ասավ.— Փորե։

Մշակը փորեց, հանեց մի քիլա ոսկի։ Գնաց մեկել ղրաղը շամփրով փորեց, եդ փորիլ տվուց, հանեց մի քիլա էրծաթ, բերուց տվուց թաքավորին։ Թաքավորը ինչքան ոսկի որ տալ տեր Ղուռանին, տվուց Ճիքկոյին, հմա մշակին բան չի տվուց։ Ճիքկոյի քեփին կպավ, մի բուռը ոսկի տվուց մշակին, ինքը դուս էկավ։ Ղուռանը աչքերը չորս արած՝ դրա եդնուց դուս էկավ։ Ճիքկոն բեզարեց, ճամփին նստեց մի սառ ախպրի կշտի՝ դինջանալու:

Ղուռանն էկավ դրա եդնա հասավ, ասավ.— Տղա ջան, ես տղա չունեմ, ինձ տղացու կգա՞ս։

Ասավ.— Ես քյասիբ, քյուսըբի տղա եմ, թե իմ հաշիվը կտաս, նոքար կգամ։

Ասավ.— Ինչքա՞ն ա քու հաշիվը։

— Իմ քաշովը մին ոսկի, թե կտաս՝ կգամ։

Ղուռանն իրան ունեցած ոսկին թոփ արավ, դրա քաշով մին ոսկին դզեց՝ տվուց: Ճիքկոն ոսկին տարավ մորն ու քեռուն տվուց, ինքը գնաց Ղուռանի տուն։

Ղուռանը մի ախչիկ ուներ, ախչկանն ասավ.— Ես գնըմ եմ բաղնիս, գամ տենամ էս ըրեխին մորթել ես, ըղուղը փլավի հետ էփել, որ ուտեմ՝ ես էլ խելքովանամ։

Ասավ ու ինքը դուս էլավ:

Ախչիկը նստեց մտկամոլոր, դանակը սրըմ ա, որ մորթե, հմա ղիմիշ չի անըմ, մեխկը գալիս ա։

Ճիքկոն ասավ.— Ասե՞մ խի ես դանակը սրըմ։

Ասավ՝ ասա։ Ասավ.— Սրըմ ես, որ ինձ մորթես, իմ ըղուղը քու հերն ուտե, որ մթամ խելքովանա, հմա տհենցով խելքովանալ չի ըլիլ, զուր ա։

Ասավ.— Բա ո՞նց անենք, որ գա տենա մորթիլ չեմ. ինձ կսպանե։

— Գնա մի մոզի առ բի մորթենք, ըղուղը կջգենք, կեփես, մի բան էլա գլխի չի ըլիլ։

Ախչիկը գնաց մոզին առավ, բերեց։ Ճիքկոն մորթեց, ըղուղը ջգեց, էփել տվուց, ինքը մտավ զանդուկի մեջը, ասավ.— Փագե, բլանիքը ջեբըմըդ դիր։

Ախչիկը տհենց էլ անըմ ա։ Հերը գալիս ա տենըմ փլավը հազիր, ըղուղը միջին էփած։ Ուտըմ ա, մի բան էլա գլխի չի ըլըմ։

Անց ա կենըմ երկու օր թաքավորը եդ մի էրազ ա տենըմ։ Գալիս են Ղուռանին տանըմ։ Թաքավորը պատմըմ ա էրազը, որ էրազըմ Սև ծովն ու Կապիտ ծովն իրար են խառնվել։ Ղուռանը կարըմ չի էրազը բաց անե։ Եդ ա գալի իրա տուն, մի պինդ ֆոքոց ա քաշըմ։

Ախչիկն ասըմ ա.— Խի՞ ես ֆոքոց քաշըմ։

Ասըմ ա.— Ահագին ոսկիս կորավ, կարացի ոչ էրազը բաց անեմ, վայ իմ Ճիքկո։

Ճիքկոն զանդուկից ասավ.— Ըստի եմ, վախիլ մի։

Ղուռանն ըրմացավ, զանդուկի դուռը բաց արավ, Ճիքկոն միջիցը դուս եկավ։

Ասավ.— Ճիքկո, թաքավորն էլ եդ էրազ ա տեհել, իրեք օր սրա ա տվել, թե կարացի ոչ հանեմ՝ գլուխս տալ տի։

Ասավ.— Գնանք։

Վե կացան գնացին։ Ղուռանը տանից դուս գալիս մի գեշ մտիկ արավ ախչկանը, ասավ.— Լավ, էս ա եդ կգամ, դուն ինձ խաբե՞ս։

Ախչկա թուք ու մուքը կպավ, հմա բան չի կարաց ասե։

Գնացին թաքավորի պալատը հասան։

Ճիքկոն ասավ.— Թաքավորն ապրած կենա, մի քիչ վախտ պալատիդ իրավունքնին ինձ տուր, ես քու էրազը բաց անեմ։

Ասավ.— Տվի։

Դա թաքավորի սապոքնին հաքավ, թուրը կապեց, ասաց.— Մի ձմերուկ բերիլ տու, բեզարած մարթիք ենք, ուտենք, եդնա՝ էրազդ բաց կանենք։

Թաքավորը քոծին ղրգեց, գնաց մի ձմերուկ բերուց։

Դա ձմերուկը դրուց ստոլին, դանակը հանեց կտրելու, ձմերուկի միջին դանակը թողեց, ասավ.— Թաքավորն ապրած կենա, դանակս կորավ, մինդ ու մինդ հլբաթ գողացաք։

Ասավ.— Օբիսկն արա, իրավունքը քունն ա, ինչ անես, ես ձեն հանելու իրավունք չունիմ։

Ճիքկոն վե կացավ, թաքավորի կնգանն ու քոծին օբիսկն արավ, ծիծաղեց ու էկավ նստեց ձմերուկը կերավ։

Թաքավորն ասավ.— Ի՞նչ էրազ էր, ասա տենամ։

Ասավ.— Թաքավորն ապրած կենա, էրազը մինն ա ըլըմ, քանի՞ էրազ ես ուզըմ բաց անեմ։

Ասավ.— Ասա տենամ ես գլխի չէլա։

Ասավ.— Քու էրազն էն էր, որ մթամ Սև ու Կապիտ ծովերն իրար են խառնվել, կնիկդ քոծ ա դառել ու Եներալի հետ քեփ ա անըմ, քոծն էկել ա քու կնիկը դառել։

Թաքավորն ասավ,— Ի՞նչ դիվան անենք։

Ճիքկոն վե կացավ, թուրը հանեց, տվուց Ղուռանի գլուխը թռցուց:

Ասավ.— Խի՞ տհենց արիր։

Ասավ.— Ես իմ թշնամու դիվանն արի, թե նամուսով թաքավոր ես, դուն էլ քու թշնամուն արա։

Էկավ սապոքնին էլ հանեց, թուրն էլ եդ արավ, տվուց թաքավորին ու գնաց իրա մոր տուն։

Եներալն իմանըմ ա, մտկըմը դնըմ ա, որ Ճիքկոյին սպանի: Թաքավորի կնկանն էլ փախցնըմ ա, գնըմ ա մի ուրիշ քաղքըմը պալատնի շինըմ, առոք-փառոք ապրըմ:

Թաքավորն ինչքան զորք ա ղրգըմ, կարըմ չեն զոռեն, գեղացոնց ապրուստը խլըմ ա, ինքը աղի պես ապրըմ:

Ճիքկոն գնաց մորը հարցուց։ Նանի, մենք ո՞րդի քյասիբ բարեգամ ունենք, գնամ մի քիչ ապրացնեմ:

Ասավ.— Բալա ջան, փլան գեղըմը մի տատ ունիմ, անըմը Թելո ա, թե կարաս գնա ապրացրու, դժար ա ապրըմ:

Դա վեր կացավ, գնաց տատին գտավ:

Ասավ.— Տատի հզարենցը մի հետ թոռդ ղոնախ ա էկել, ի՞նչ տես պատիվ անիլ։

Ասավ.— Ֆողն ու մոխիրը կենա գլխիս, բալա ջան, մի բան էլա ունիմ ոչ։

Ասավ.— Բա դուն ընչո՞վ ես ապրըմ։

Ասավ.— Ես մի էծ ու մի չոլախ ղազ ունեի, Եներալն էծս իլեց, հըմի օրեկան ղազս մի ձու ա ածըմ, էն եմ ծախըմ ու ապրըմ:

Ասավ.— Լավ, տատի բի քու ղազը ծախենք, ըսօր ապրենք:

Ասավ.— Բալա ջան, բա ես եդո ո՞նց կապրեմ։

Ասավ.— Վախիլ մի, ես մի ճար կանեմ։

Ասավ.— Դե դու գիտես։

Ճիքկոն ղազը կռնատակին դրուց, գնաց բազարը: Գնաց տեհավ Եներալն իրա հնգորտանց հետ քեֆ ա անըմ։

Ասավ.— Այ լավ ղազը, այ լավ ղազը։

Եներալը տեհավ, դրան ձեռովն արավ, կանչեց կուշտը:

Գնաց՝ ասավ.— Ի՞նչ տամ ղազիդ։

Ասավ.— Իրեք մանեթ։

Ասավ.— Մի մանեթը զոռի արժե, ձենդ կտրե։

Ասավ ու գլխին տվուց, ձեռիցն առավ, մի մանեթը վրա արավ, որ Ճիքկոն վեր ունի։ Ճիքկոն մանեթը վեր կալավ, թաքուն Եներալի եդնա գնաց։

Եներալը գնաց իրա տունը, ղազը մորթեց, կնգանն ասավ.— Կկարմրացնես, կղրգես բազարը հնգորտանցս հետ քեփ եմ անըմ։

Ճիքկոն դռան տակին տապ էր արել, անգանճ ա դնըմ։

Կնիկն ասավ.— Բա ո՞ւմ հետ ղրգեմ։

Ասավ.— Մնին կղրգեմ կգա ճկիթը շհանց կտա, իրան կտաս կղրգես։

Ասավ ու ինքը գնաց։ Կնիկը ղազը փետեց կարմրացրուց։

Ճիքկոն դռան տակիցը դուս էկավ, ասավ.— Եներալը ղազն ուզեր,— ճկիթը շհանց տվուց, ղազը վե կալավ ու գնաց, դռան վրա գրեց.— Ես՝ Ճիքկոն, դու՝ Եներալը, դա պուճուր օյին էր, սենձ օյինը եդնուց ա։

Տարավ ղազը տուն, տատի հետ մի լավ կերան։

Եներալն իրան հնգորտանցից մնին ղրգեց տուն, որ ղազը բերե։

Կնիկն ասավ.— Ղազը մինն էր, խո տասնը մինը չէ՞ր, ղրգեցի էլի՞։

Եդ գնաց Եներալին ասավ, Եներալն ինքը վե կացավ, էկավ տուն, էկավ դռան վրա կարթաց Ճիքկոյի գրածը, մատը կծեց, էլ բան չի ասավ։

Ճիքկոն մի մանեթը տվուց տատին, ասավ.— Գնա ինձ հմա՝ մի ձեռք ըխչըկա շորեր առ, բի ինձ հաքցրու, ասա,— Քոծ եմ տալի։ Ով ինչքան փող տա, տաս ոչ, հենց որ ոտդ ոտկեմ— կտաս։

Տատը գնըմ ա ասածն առնըմ, բերըմ հաքցնըմ դուս տանըմ։ Ով ինչքան փող ա տալի, տալիս չի. Եներալը գալիս ա թե չէ, Ճիքկոն տատի ոտը ոտկըմ ա, Եներալը տասը մանեթ ա տալի, տանըմ իրա տունը քոծ։ Գնըմ են տենըմ Եներալի կնիկը գնացել է բաղնիս:

Եներալը բերըմ ա բլանիքնին չիմ տալի քոծին, դռները բաց անըմ, ամեն բան էլա շհանց տալի, մի դուռ էլ բաց ա անըմ, տենըմ ա մի մընգանա սարքած, ասըմ ա.— Տենը՞մ ես էս մընգանեն, քու մազի հմբարքով մին օքմին ա խեղդոտել, որ դուն էլ գեշ ըշխատես, քեզ էլ տամ խեղդիլ։

Ասըմ ա.— Բա դրանով ո՞նց ես խեղդըմ։

Ասըմ ա.— Գլուխդ դիր ըրանքումը, շհանց տամ։

Ճիքկոն գլուխը դնըմ ա, Եներալը հուփ ա տալի։ Ասըմ ա.— Վա՜յ, խեղդվըմ եմ,— բոշ ա անըմ, գլուխն ըրանքից հանըմ։

Ասըմ ա.— Հլա դուն էլ դիր, տենանք ես կարա՞մ հուփ տամ։

Եներալը գլուխը դնըմ ա ըրանքըմը Ճիքկոն հուփ ա տալի։

Քանի նա ասըմ ա խեղդվեցի, նա հուփ ա տալի, տհենց հուփ տված թողըմ ա, ինքը գնըմ նրա ոսկենին հվաքըմ, բեռը սարքըմ, մի ուխտի բարցըմ ա, գնըմ դռան վրա գրըմ.— Ես՝ Ճիքկոն, դու Եներալը, դա պուճուր օյին էր, վենձ օյինը եդնուց ա։

Եներալի կնիկը բաղնըսիցը գալիս ա տենըմ, որ դռները չիմ բաց ա։ Գնըմ ա տենըմ մարթը մընգանըմը էն հա խեղդվըմ ա։ Հանըմ ա բերըմ տեղըմ խտոր ձգըմ։

Ճիքկոն գնաց տատի տուն, ոսկին տվուց իրան. ասավ.— Տես, ինչքան էս գեղերումը քյասիբ տուն կա— էս ոսկին փայ արա նրանց, քու փայն էլ քեզ վե կալ, ինձ հմար մի ձեռք բժշկի շոր առ, մի ածըլի, մի ղալիբ սապոն, մի պաչկա աղ, մի հատ էլ կարզինկա:

Տատը գնաց էդ ասածնին բերուց, դա հաքավ, կարզինկեն ձեռը վե կալավ, գնաց Եներալի դռնովն անց կենալով ձեն տվուց.— Այ լավ բժիշկ, այ լավ բժիշկ։

Եներալը ձենն իմացավ, կնգանը ղրգեց կանչիլ տվուց:

Ասավ.— Կարա՞ս սաղացնես։

Ասավ.— Կարամ, թե ասածնիս անեք։ Ասին.— Ի՞նչ ա։

Ասավ.— Մի բաղնիս դրդակիլ տուր, հավուզը ջուր լցրու, քեզ տանին ընդի, գամ բժշկեմ։

Տհենց էլ արին։

Ասավ.— Հիվանդ մարթ ա, կծվա, կճղա, ոչով մոտ չի գա։

Տարավ հավուզի կշտին թող արավ, սապոնը միչկին փրփրացրուց, ածըլով մեչքը կտրատեց, աղը սապնի փրփրի հետ մեչն ածավ:

Քանի նա մխկտոցիցը գոռոցն ընգավ, դա իրան գործն առաջ տարավ ու ասավ.— Դիմացի, բան չի կա, գեղացոնց ջանը դու շատ ես մխկտացրել:

Դուս էկավ, բաղնիսի դռան վրա գրեց.— Ես՝ Ճիքկոն, դու՝ Եներալը, դա պուճուր օյին ա, վենձ օյինը եդնուց ա։

Անց ա կենում մխելի վախտ, մի օր էլ թաքավորը եդ երազ ա տենըմ, կանչիլ ա տալի Ճիքկոյին:

Ասըմ ա.— Ես իմացել եմ, թե դուն ինչ օյիննի ես հանըմ Եներալի գլխին, իմ սրտիցն ես ջուր խմըմ, հմի մի էրազ եմ տեհել, թե կարացիր հանես, ինչ մուրազ ուզենաս ձեռիցս եկածը խնահիլ չեմ։

Ասըմ ա.— Քու տված մուրազն ինձ պետկը չի, քու էրազն էնա, որ քու դռանը սատկած օձ ես տեհել։

Ասըմ ա.— Բա դա ինչ բան ա։

Ասըմ ա.— Քու դուշմանն իրան ոտով գալ տի քու դուռը։

— Ո՞նց։

— Որ գա, կտենաս։

Ճիքկոն գնըմ ա մի օխտը տարեկան տբրի մորթի ճարըմ, ամեն օխտը մազին մի հատ բոժ ա կախ անըմ, միչին փթաթվըմ ա, հետը զուռնա-դհոլչի վեր ունըմ ու գնըմ մի փուրղունի միչի նըստըմ, ճամփա ընգնըմ դբա Եներալի գեղը։ Փուրղունն ու զուռնաչքերը գեղի ղրաղին թողըմ ա, քշերվա կիսին ինքը գնըմ ա Եներալի տան կտրովը տուն մտնըմ, ձեռը դնըմ ա Եներալի ու իրա կնգա բգին ու իրան թափ տալի։ Որ թափ ա տալի հա, բոժերը զնգզնգոցն են ընգնըմ, դրանք զարթնըմ են։

Եներալը հարցնըմ ա.— Ո՞վ ես... էլ կարըմ չի բան ասել, թուքը ցմաքըմ ա։

Ասըմ ա.— Ես Գաբրիել հրեշտակն եմ, էդքան որ դու անմեղ արին ես թափել, գեղացոնց ցամաք հացն էլ ես կտրել, մի կտոր ֆողն էլ ես ձեռիցը խլել, դրա հմար աստոծ ինձ ղրգել ա, որ ֆոքիդ առնեմ։

Ասըմ ա.— Բա մի օր էլ ա մաջալ չես տա՞լ։

Ասըմ ա.— Չկել էքուց մաջալ կտամ, որ քու տան դռան կաղնի ծառը կտրես, մի վենձ կուբո շինես, որ էքուց քշեր գամ քեզ ու կնգանդ միչին տենամ ու տանեմ։

Ասըմ ա ու էդ կտրովը թոգ ա կապած ըլըմ, էդ թոգովը բըռնելով դուս ա ըլըմ։ Էքսի օրը Եներալը կաղնի ծառը կտրիլ ա տալի, մի վենձ կուբո ա շինել տալի, սև օր սուք մտած ճամփա են պհըմ հրեշտակին։

Մութն ընգնըմ ա թե չէ, Ճիքկոն փուրղունը բերըմ ա Եներալի դռանը ոտն ա անըմ, ինքը եդ կտրովը վեր գալի, տենըմ ա Եներալն ու իր կնիկը դըղդողըմ են։

Ասըմ ա.— Մտեք կուբոն։

Էրկուսին էլ կուբոն ա ածըմ, ղփուլը ծածկըմ, դռները բաց ա անըմ, դուռն աչքերի հետ տանըմ ա դնըմ փուրղունի միչին ու զուռնա դհոլն ածիլ տալով փուրղունը քշըմ ա։ Գեղերըմն իմացած են ըլըմ, որ Գաբրիել հրեշտակն էկել ա Եներալի ու իրա կնգա ֆոքին առնի, չիմն էլ ուրախանըմ են, քեփ սարքըմ, քշերը դուս գալի թմաշի։

Ճիքկոն տանըմ ա թաքավորի դռանը ոտն անըմ։ Ինչքան ժողովուրդ կա, հվաքվըմ են թմաշի։

Ճիքկոն բաց ա անըմ կուբոյի ղփուլը, Եներալը տենըմ ա Ճիքկոն իրան բերել ա թաքավորի դուռը, ուզում ա փախչի, հմա էնքան մարթի ձեռից ուր կարա փախչի, ամենքի սիրտն էլ դաղել ա։

Ճիքկոն կապոտըմ ա էրկուսին էլ ու ասըմ ա.— Խու տեհաք, որ թաքավորի կնիկն ում ծոցիցն ա դուս գալի: Մի թաքավոր, որ կարըմ չի իրա կնիկը պհե, նա կարա՞ աշխար կառավարե:

Ժողովուրթը թաքավորին թախտիցը թոլ ա անըմ, իրեքին էլ իրար հետ տանըմ են գցըմ Քուռը։

Ընդիանց եդը Ճիքկոն ասըմ ա.— Թարավորի ու Եներալի ապրուստը փայ արեք քյասըբնուն, ում ֆողը որ խլել են, թող գնա տիրանա, փորեցեք, ցանեցեք, ձեր հմար ապրեցեք:

Տղեն էլ ըլիլ տի էդ թավուր: